Radzejova
Radzejova (poļu: Radziejów) ir pilsēta Polijā, Kujāvijas-Pomožes vojevodistē uz dienvidaustrumiem no Inovroclavas. Pirmoreiz rakstos minēta 1142. gadā. 1331. gada 27. septembrī netālu no Radzejovas notika Plovces kauja, kurā poļi Vladislava I vadībā cīnījās neizšķirti pret Vācu ordeni. Vēlajos viduslaikos Kujāvijas seimika vieta. 1793. gadā kļuva par Prūsijas daļu, Napoleona laikā bija Varšavas hercogistes sastāvā, bet kopš 1815. gada ietilpa Kongresa Polijā, resp. Krievijā. 1918. gadā iekļāvās jaunajā Polijas valstī.